สวัสดีครับ ผมมีอาการเหมือนมีไรติดคอ ไม่แสบอก ไม่เจ็บ ไม่มีอาการอื่นเลยนอกจากเหมือนมีไรติดคออย่างเดียว
สวัสดีค่ะ อาการเหมือนมีอะไรติดในคอนั้นอาจจะมีสาเหตุมาจากคออักเสบจากการติดเชื้อไวรัสหรือแบคทีเรียจะรู้สึกเจ็บระคายคอ กลืนแล้วเจ็บได้ มักมีไข้ต่ำๆหรือคัดจมูกร่วมด้วย สาเหตุอื่นๆเช่นมีสิ่งแปลกปลอมภายในลำคอเช่นก้างปลา กรดไหลย้อนซึ่งอาจทำให้แสบร้อนกลางอก จุกๆที่คอและอกร่วมด้วย การมีหลอดอาหารบีบตัวได้ผิดปกติ หรือมีเนื้องอกในหลอดอาหาร เนื้องอกที่ต่อมไทรอยด์ด้านนอกแล้วกดเข้าไปเบียดด้านใน ต่อมน้ำเหลืองที่คอโตมาก เป็นต้นเบื้องต้นรับประทานอาหารอ่อนๆย่อยง่าย ดื่มน้ำมากๆ หลีกเลี่ยงการสูบบุหรี่ รับประทานอาหารมื้อไม่ใหญ่จนเกินไป ไม่กินแล้วนอนทันทีควรไปพบแพทย์หากอาการเป็นมากขึ้นเรื่อยๆ กลืนน้ำหรือของเหลวก็ติดขัดหรือเจ็บ คลื่นไส้มาก หรือมีก้อนที่คอโตขึ้นเรื่อยๆชัดเจน